07.07.2017
Ҧхынгәымза 7 рзы Аҧсны Аҳәынҭқарра Ахада Иусбарҭа аҿаҧхьа Аҧсны Аҳәынҭқарра Ахада Рауль Ҳаџьымбеи Алада Уаҧстәыла Аҳәынҭқарра Ахада Анатоли Бибилови рофициалтә еиҧылара мҩаҧысит.
Аҧсны Аҳәынҭқарра аганахьала ари ацеремониа иалахәын Аҧсны Аҳәынҭқарра Ахада ихаҭыҧуаҩ Витали Габниа, Аҧыза-министр Беслан Барцыц, Ашәарҭадара ахеилак Амаӡаныҟәгаҩ Муҳамад Кьылба, Апрокурор хада Зураб Ачба, Адәныҟатәи аусқәа рминистр Даур Ақаҩба, Акультуреи аҭоурых-культуратә ҭынха ахьчареи рминистр Ельвира Арсалиа, Аҳәынҭқарратә шәарҭадаратә маҵзура Ахантәаҩы Зураб Маан, Алада Уаҧстәыла иҟоу Аҧсны Аҳәынҭқарра Аҷыдалкаатәи Азинмчы змоуи Ацҳаражәҳәаҩ Алан Елбакиев, Ауаажәларратә палата Амаӡаныҟәгаҩ Наҭелла Акаба.
Алада Уаҧстәыла Аҳәынҭқарра аганахьала иалахәын Апрокурор хада Урузмаг Џьагаев, Адәныҟатәи аусқәа рминистр Дмитри Медоев, Аҳәынҭқарратә шәарҭадаразы аилак Ахантәаҩы Виктор Шаргаев, Акультура аминистр Жанна Зассеева, Аҧсны Аҳәынҭқарраҟны иҟоу Алада Уаҧстәыла Аҳәынҭқарра Аҷыдалкаатәи Азинмчы змоуи Ацҳаражәҳәаҩ Олег Боциев, Ауаажәларратә палата Ахантәаҩы Анатоли Џьиџьоев.
Алада Уаҧстәыла Аҳәынҭқарра Ахада Анатоли Бибилов иофициалтә визит ҧхынгәымза 7-8 рзы имҩаҧысуеит.